Leiburi tegevjuht Ants Promann ütles aripaev.ee-le, et kui Tallinnas vee hind ebamõistlikult palju tõuseb, siis peavad nad leiva hinda tõstma.    Promann kinnitas, et pagaritööstuses on vee osa oluline. Ta ütles, et pole veel kursis, millal ja kui palju vee hind tõuseb. "Vesi on ainult üks komponent. Aga kui tõuseb elektri hind, nafta hind, siis võtame kõik asjad kokku," märkis Promann. Tema sõnul analüüsitakse olukorda ning selle  järgi otsustatakse võimalik hinnatõus.    Enn Tosso  ÄP OnLine